Jun 30,2015
జటిలమవుతున్న గ్రీసు సమస్య
        న్యూఢిల్లీ: గ్రీసుకు అప్పిచ్చిన రుణదాతలు గడువు పెంచడానికి పెడుతున్న షరతులకు తోడు, సోమవారం ఆ దేశంలో బ్యాంకులను మూసివేయడం ప్రపం చ మార్కెట్లపై ఒత్తిడిని పెంచింది. విదేశీ రుణదాతలు కోరుతున్నట్లుగా వ్యయ నియంత్రణ చేపట్టాలా వద్దా అన్న దానిపై జులై 5న తలపెట్టిన రెఫరెండం ప్రతిపాదనకు ఆ దేశ పార్లమెంట్‌ ఆమోద ముద్ర వేసింది. దీంతో దేశ భవితను నిర్ణయించనున్నట్లు ప్రధాని సిఫ్రాస్‌ పార్లమెంట్‌కు చెప్పారు. ఇందులో రుణ దాతల డిమాండ్‌ను నెరవేర్చాలా లేక యూరో కూటమి నుంచి వైదొలుగాలా అన్నది ప్రధాన అంశాలు కానున్నాయి. గ్రీసు బ్యాంకులకు అత్యవసర ద్రవ్య సహా యం కింద అదనపు నిధులు ఇవ్వమని 'యూరోపియన్‌ సెంట్రల్‌ బ్యాంకు' (ఇసిబి) ఆదివారం ప్రకటించడం మార్కెట్లపై ప్రభావం చూపింది. రుణభారం అంతకంతకూ పెరిగిపోయి గ్రీసు యూరో జోన్‌ నుంచి వైదొలుగుతుందేమోనన్న భయాలను కలిగిస్తోంది. అదే జరిగితే ఆ ప్రభావం బ్రిటన్‌ మీద తద్వారా యూరో జోన్‌ ఆర్ధిక వ్యవస్థలపైన ప్రతికూల ప్రభావాలను చూపనుంది. ఈ నేప థó్యంలోనే మొత్తం ప్రపంచ ఆర్ధిక వ్యవస్థ, అంతర్జాతీయ స్టాక్‌ మార్కెట్లు తీవ్ర ఆందోళనలో ఉన్నాయి. ఒకవేల యూరో ప్రాంతాన్ని గ్రీసు వీడితే కొత్త కరెన్సీని ప్రారంభించాల్సి ఉంటుంది. ఆ కొత్త కరెన్సీ యూరోతో పోల్చితే 50 శాతం మేర పతనమయ్యే అవకాశాలున్నాయని నిపుణుల అంచనా. దీంతో ఆ దేశం తీవ్ర సంక్షోభంలోకి వెళ్లే ప్రమాదం ఉంది. ఇదే జరిగితే మొత్తం యూరో ప్రాంతంపై ఈ ప్రభావం ఉంటుంది. ఈ పరిణామాలన్నీ మార్కెట్లలో గందరగోళాన్ని సృష్టిస్తున్నాయి.
మీ స్నేహితులకు రికమెండ్ చెయ్యండి